:Rare Texts of the Sakya TraditionR
jamyang
༄༅། །རྡོ་རྗེ་ལུས་ཀྱི་སྦས་བཤད་ཅེས་བྱ་བ་བཞུགས་སོ།། ན་མོ་བཛྲ་ཡོ་གི་ནི། རྡོ་རྗེ་ལུས་ཀྱི་སྦས་བཤད་ཅེས་བྱ་བ། དཔལ་བདེ་བ་ཆེན་པོ་གཉིས་སུ་མེད་པའི་རྡོ་རྗེ་མཁའ་འགྲོའི་རིགས་དང་བཅས་པ་ལ་ཕྱག་འཚལ་ལོ། །གང་ཞིག་ཉི་ཤུ་རྩ་བཞི་ས་བཅུའི་གནས་མཆོག་སུམ་ཅུ་རྩ་བདུན་རྫོགས་པ་གཞལ་ཡས་ཁངས། །སྒྱུ་མའི་གར་མཛད་དཔའ་བོ་མཁའ་འགྲོ་གཉིས་མེད་རོལ་པའི་དཀྱིལ་འཁོར་འཁོར་ལོས་མཛེས། །སངས་རྒྱས་ཀུན་གྱི་སྐུ་དང་གསུང་དང་ཐུགས་ཀྱི་སྙིང་པོ་རྡོ་རྗེ་རང་བྱུང་བཅོམ་ལྡན་འདས། །གསང་བ་འདུས་པའི་བདག་ཉིད་སྒྱུ་འཕྲུལ་དྲ་བ་སྐུ་ཡིས་དབང་ཕྱུག་རྒྱལ་གྱུར་ཅིག སེང་གེ་འཕྲོག་བྱེད་དབྱིག་གི་སྙིང་པོ་སློབ་མ་བསེ་རུ་རྒྱལ་བའི་སྲས་ཀྱིས་མི་ཤེས་པའི། །གང་ལ་བརྟེན་ནས་བདེ་བས་མྱུར་སྐྱོབ་ཇི་སྙེད་ཆོས་རྣམས་དེ་ཡིས་གསལ་བྱེད་ཐབས་བཤད་རྒྱུད། །རྡོ་རྗེ་ལུས་ཀྱི་གནས་ལུགས་སྦས་པ་བླ་མའི་དྲིན་གྱིས་མངོན་ཕྱུང་མྱོང་བའི་ངེས་ཐོབ་པ། །དྲི་མེད་རྒྱུད་ཀྱི་དགོངས་པ་ཟབ་མོ་མཁའ་འགྲོའི་གསང་ཚིག་གཞན་ལ་ཕན་ཕྱིར་ཡི་གེར་དགོད། །རྣལ་འབྱོར་གྱི་དབང་ཕྱུག་ཏེ་ལོ་པའི་སྤྱན་སྔར། མཁས་པ་ཆེན་པོ་ན་རོ་པས། ལོ་བཅུ་གཉིས་ཆགས་ཕྱིར་འབྲངས་ནས། ལམ་ཟབ་མོ་མོས་གུས་ཀྱི་རྟེན་འབྲེལ་བསྒྲིགས། དཀའ་བ་ཆེན་པོ་ཤི་ལ་ཁད་པ་བཅུ་གཉིས་སྤྱད་ནས། སྲིད་པའི་སྡུག་བསྔལ་ཁྱད་དུ་བསད། དེའི་ཐབས་ལ་ཤ་ཁྲག་གི་མཎྜལ་དང་སྙན་མཆོག་བཅད་ནས་ཕུལ་བའི་དུས་སུ་གནང་བའི་ཆོས་ནི། དངོས་པོའི་གནས་ལུགས་ལམ་དང་ནི། །འབྲས་བུ་སྐྱེ་བའི་རིམ་པའོ། །ཞེས་གསུངས་པས། མངོན་དུ་བྱ་བའི་ཡུལ་དངོས་པོའི་གནས་ལུགས་དང་། མངོན་དུ་བྱེད་པའི་ཐབས་ལམ་ཉམས་སུ་བླང་བའི་ཚུལ་ལུགས་དང་། མངོན་དུ་བྱས་པའི་འབྲས་བུ་ཡོན་ཏན་སྐྱེ་བའི་རིམ་པའོ། །བླ་མ་དམ་པའི་ཞལ་ནས། རྣམ་པར་དཀར་བའི་ཆོས་ཐམས་ཅད་དེ་གསུམ་དུ་མ་འདུས་པ་གང་ཡང་མེད་གསུང་། དེའང་རྡོ་རྗེ་ཐེག་པའི་གཞུང་གིས། ལམ་འབྲས་དབྱེར་མེད་དུ་གནས་པ་གཞི། གཞི་འབྲས་དབྱེར་མེད་དུ་རྟོགས་པ་ལམ། གཞི་ལམ་དབྱེར་མེད་དུ་མངོན་དུ་གྱུར་པ་འབྲས་བུའོ། །དེ་ལ་དང་པོ་གཞི་དངོས་པོའི་གནས་ལུགས་མ་ཤེས་ན་ལམ་དང་འབྲས་བུ་མི་ཤེས། དོན་སྤྱི་གཏན་ལ་མ་འབེབས་པར་རང་མཚན་མངོན་དུ་མི་བྱེད། ཤེས་པ་ཤེས་བྱ་དང་མི་མཐུན་ན་ལམ་དུ་མི་འགྲོ་སྟེ། དཔེར་ན་རྣ་བ་ལ་མིག་སྙམ་དུ་སྐལ་པར་བསྒོམས་ཀྱང་མིག་ཏུ་མི་འགྲོ་བ་བཞིན་ནོ། །དེ་ཡང་ལུས་དངོས་པོའི་གནས་ལུགས་མ་ཤེས་ན་སྒོམ་པ་དོན་གྱི་གནད་མི་ཤེས། དེ་མ་ཤེས་ན་སེམས་མི་ཟིན། སེམས་དངོས་པོའི་གནས་ལུགས་མ་ཤེས་ན་སྒོམ་མཁན་གནད་ཀྱི་འཚང་མི་ཐོན། དེ་མ་ཐོན་ན་དམིགས་པ་དང་མཚན་མར་འཆོར། ལུས་སེམས་དབྱེར་མེད་དངོས་པོའི་གནས་ལུགས་མ་ཤེས་ན་བསྒོམ་བྱ་དོན་གྱི་ངོ་བོ་མི་ཤེས། དེ་མ་ཤེས་ན་སྐུ་ལྔ་རང་ཆས་སུ་མི་གནས་སོ། །ཕ་རོལ་ཏུ་ཕྱིན་པ་པའི་འམ་ཐེག་པ་བས། སེམས་དངོས་པོའི་གནས་ལུགས་ཤེས་ཀྱང་། ལུས་དངོས་པོའི་གནས་ལུགས་མ་ཤེས་པས་ཤེས་རབ་ཟབ་མོ་ཡོད་ཀྱང་།
སཾ་པུ་ཊའི་རྒྱུད་ཕྱི་མ་ལས། ཆོས་ཀྱི་ཕུང་པོ་བརྒྱད་ཁྲི་དང་། །བཞི་སྟོང་གི་ནི་ཆོ་གས་ནི། །ལུས་ཀྱི་དེ་ཉིད་མ་ཤེས་པས། །དེ་དག་ཐམས་ཅད་འབྲས་བུ་མེད། །ཅེས་སོ།་་་་་
དེ་མངོན་དུ་བྱེད་པའི་ཐབས་ལ་རྨོངས་ནས་ཡུན་རིང་དུ་འབྲས་བུ་མངོན་དུ་མི་བྱེད་པའོ། །དེ་ལས་འདིར་དངོས་པོའི་གནས་ལུགས་བླ་མ་བརྒྱུད་པའི་རིམ་པ་ལས་འོངས་ཤིང་། རང་གི་ཉམས་སུ་མྱོང་བས་གྲུབ་པ་ཅུང་ཟད་ཅིག་བྲི་བར་བྱ་སྟེ། དེ་ལ་གསུམ། ལུས་ངག་ཡིད་དངོས་པོའི་གནས་ལུགས་ལ་འཁོར་འདས་ཀྱི་ཆོས་རྣམས་ཇི་ལྟར་གནས་པ་དང་། དེ་ཐབས་དང་ཤེས་རབ་ཏུ་གཏན་ལ་ཕབ་པས་ལམ་གྱི་ཆོས་རྣམས་ཇི་ལྟར་ཚང་བ་དང་། དེ་རྫོགས་པའི་སངས་རྒྱས་སུ་གཏན་ལ་ཕབ་པས་འབྲས་བུའི་ཆོས་རྣམས་ཇི་ལྟར་ཚང་བའོ། །དང་པོ་ལ་བཞི་སྟེ། སངས་རྒྱས་ཀྱི་སྐུ་རྡོ་རྗེ་ལུས་དངོས་པོའི་གནས་ལུགས་བསྟན་པ་དང་། སངས་རྒྱས་ཐམས་ཅད་ཀྱི་གསུང་རྡོ་རྗེ་སེམས་དངོས་པོའི་གནས་ལུགས་སུ་བསྟན་པ་དང་། སངས་རྒྱས་ཐམས་ཅད་ཀྱི་ཐུགས་རྡོ་རྗེ་སེམས་དངོས་པོའི་གནས་ལུགས་སུ་བསྟན་པ་དང་། སངས་རྒྱས་ཐམས་ཅད་ཀྱི་སྐུ་གསུང་ཐུགས་གཉིས་སུ་མེད་པ་ཡེ་ཤེས་ཀྱི་རྡོ་རྗེ་ལུས་ངག་ཡིད་གསུམ་དབྱེར་མེད་དངོས་པོའི་གནས་ལུགས་སུ་བསྟན་པའོ། །དང་པོ་ནི། དེ་ལ་རྡོ་རྗེ་ཞེས་བྱ་བ་ནི།
སྐབས་འདིར་དབྱེར་མེད་ལ་འཇུག་པ་སྟེ།་་་་་
དཔལ་ནམ་མཁའ་དང་མཉམ་པའི་རྒྱུད་ལས། ཀུན་ཏུ་སངས་རྒྱས་རྣམས་ཀྱི་སྐུ། །སྐུ་དང་གསུང་དང་ཐུགས་ཀྱི་མཆོག །བརྟན་གཡོ་ཀུན་དང་གཅིག་པས་ན། །རྡོ་རྗེ་ཞེས་བྱ་བརྟག་པ་ཉིད། །ཅེས་གསུངས་པས། ཕྱི་ལྟར་ན་བརྟན་པ་སྣོད་ཀྱི་འཇིག་རྟེན། གཡོ་བ་བཅུད་ཀྱི་སེམས་ཅན། ནང་ལྟར་ན་བརྟན་པ་ལུས་དང་། རྩ། ཡི་གེའི་གཟུགས། གཡོ་བ་ཁམས་དང་རླུང་སྟེ། དེ་ཡང་ཐ་མལ་པའི་ལུས་ངག་ཡིད་གསུམ་དང་། ཧེ་རུ་ཀའི་སྐུ་གསུང་ཐུགས་གསུམ་རྒྱུ་ལམ་འབྲས་བུ་ཐམས་ཅད་དུ་དབྱེར་མེད་པས་རྡོ་རྗེའི་སྐུ་གསུང་ཐུགས་སོ། །དེ་ལ་རྩ་དང་། ཡི་གེ་དང་། ཐིག་ལེ་དང་། དེ་ཐམས་ཅད་ལ་དབང་བྱེད་པ་ཡེ་ཤེས་ཀྱིས་རླུང་སྟེ། དེ་བཞིན་གཤེགས་པ་ཐམས་ཅད་ཀྱི་སྐུ་རྡོ་རྗེ་དང་། གསུང་རྡོ་རྗེ་དང་། ཐུགས་རྡོ་རྗེ་དང་། སྙིང་པོ་ཀྱཻ་རྡོ་རྗེའོ། །དེ་ལ་ཡི་གེ་ནི་རྩ་དང་ཐིག་ལེའི་ཆོས་སུ་འདུ་བས་གསུམ་ཡིན་ཏེ། གནས་པ་རྩ། གཡོ་བ་རླུང་། བཀོད་པ་བྱང་ཆུབ་ཀྱི་སེམས་སོ། །དེ་ལ་རྩ་ཁྱིམ་དང་འདྲ་ཐིག་ལེ་ནོར་དང་འདྲ། རླུང་བདག་པོ་དང་འདྲའོ། །དེ་གསུམ་ཡང་ལུས་ངག་ཡིད་གསུམ་ཡིན་ཏེ། རྡོ་རྗེ་རོལ་པ་ཞེས་བྱ་བ་རྡོ་རྗེ་ཕག་མོའི་རྒྱུད་ལས། གནས་པ་རྩ་ལ་གཡོ་བ་རླུང་། །དེ་ལྟར་བཀོད་པ་བྱང་ཆུབ་སེམས། །ལུས་ཀྱི་ངོ་བོ་ངག་གི་ལུས། །དེ་ནི་སེམས་ཀྱི་རྟེན་དང་བཅས། ཅེས་གསུངས་པས། །རྩ་ནི་ལུས་ཀྱི་ངོ་བོ། །རླུང་ནི་ངག་གི་ལུས། བྱང་ཆུབ་ཀྱི་སེམས་ནི་སེམས་ཀྱི་རྟེན་ཡིན་ནོ། །དེ་ལ་དང་པོ་ལུས་དངོས་པོའི་གནས་ལུགས་བསྟན་པར་བྱ་སྟེ། མིའི་ལུས་རྟེན་འདི་ལ་སྐྱེ་གནས་བཞི་ཡོད་པ་ལས་མངལ་སྐྱེས་གཙོ་བོར་གཟུང་བར་བྱ་བ་སྟེ། ཆོས་ཀྱི་རྒྱལ་པོས་ཀྱང་། སྐྱེ་གནས་རྫུས་སྐྱེས་སྒོ་ང་ལས་སྐྱེས་དང་། །དྲོད་ཤེར་སྐྱེས་དང་མངལ་ནས་སྐྱེས་པ་བཞི། །དེ་ལས་ཕྱི་མ་སྐབས་འདིར་བཤད་བྱ་སྟེ། །ཞེས་གསུངས་ལ། དེ་ལ་དང་པོ་ལུས་དངོས་པོའི་གནས་ལུགས་གཏན་ལ་དབབ་པར་བྱ་སྟེ། རྡོ་རྗེ་ཕྲེང་བ་ཞེས་བྱ་བ་རྣལ་འབྱོར་ཆེན་པོའི་རྒྱུད་ལས། ལུས་ནི་
་་་་་མངོན་པར་
བྱང་ཆུབ་
་་་་་པའི་ཚུལ་
རྣམས་
་་་་་པ་
ལྔ་
་་་་་ཇི་ལྟར་འགྲུབ་པའི་ཚུལ་དང་གཅིག་
དང་། །རྩ་དང་
་་་་་གཉིས་
བྱང་ཆུབ་སེམས་དང་ནི་
་་་་་གསུམ
། །མི་གཙང་
་་་་་བའི
རྫས་དང་
་་་་་བཞི་
རྣམ་རྟོག་
་་་་་དང་ལྔའོ་
གིས། །ལུས་ཀྱི་ཆོས་ནི་གནས་པ་ཡིན། །ཞེས་གསུངས་པས། ལུས་ཀྱི་ཆོས་ལྔའི་དང་པོ། ལུས་མངོན་པར་བྱང་ཆུབ་པ་ལྔ་ལས་ཇི་ལྟར་གྲུབ་པའི་ཚུལ་ནི། རྣལ་འབྱོར་གྱི་རྒྱུད་ཀྱི་རྗེས་སུ་འབྲང་བ་ཕྱིའི་མངོན་བྱང་ལྔ་དང་སྦྱར་ན། རང་གི་ལས་དང་རྣམ་སྨིན་གྱིས་ཉེ་བར་ལེན་པའི་རྒྱུ་བྱས། ཕ་མའི་འདུ་འཕྲོད་ཀྱིས་ལྷན་ཅིག་བྱེད་པའི་རྐྱེན་བྱས་ནས་རྒྱུ་རྐྱེན་འཛོམ་པའི་བར་དོའི་རྣམ་པར་ཤེས་པ་མའི་མངལ་དུ་འཇུག་པ་ན། དང་པོ་མའི་མངལ་དེ་ན། ནད་དང་བུ་ཆུང་གཞན་ཡོད་ན་འཇུག་ཏུ་མི་འདོད་པས་མ
་་་་་དང་པོ་རྣལ་མའི་ཁྲག་སེར་ལ་སླ་བ། གཉིས་པ་མཚེར་པའི་ཁྲག་རྨུག་པོ་ཚགས་ཚིགས་ཡོད་པ། གསུམ་པ་མཆན་པའི་ཁྲག་རྨུག་པོ། བཞི་པ་གློ་བའི་ཁྲག་མཚལ་ལྟ་བུ། ལྔ་པ་སྙིང་གི་ཁྲག་ནག་རིང་བ། དེའི་མཇུག་ལ་བུ་ཆགས་པ་སྟེ། ཟུང་ལ་བུ་མོ། ཡ་ལ་བུ་འཆགས་སོ་
ཁྲག་དང་ལྡན་ཞིང་ནད་མེད་པའི་མངལ་སྟོང་པ་སྟེ། དེ་ཆོས་ཉིད་སྟོང་པ་ལས་བྱང་ཆུབ་པའོ། །ཕའི་ཁུ་བ་དང་མའི་རཀྟ་འཛོམ་བ་ནི་གདན་ཉི་ཟླ་ལས་མངོན་པར་བྱང་ཆུབ་པའོ། །བར་དོའི་རྣམ་པར་ཤེས་པ་ཁྱབ་བྱེད་ལས་ཀྱི་རླུང་དང་འགྲོགས་ཏེ་ཕའི་བཤང་ལམ་ནས་ཞུགས་ནས་ཐིག་ལེ་དང་འགྲོགས་ཏེ་མའི་མངལ་དུ་ཞུགས་པ་ནི་གསུང་ཡིག་འབྲུ་ལས་བྱང་ཆུབ་པའོ། །དེ་ནས་དང་པོ་འབྱུང་བ་རླུང་ནས་བཟུང་ནས་སའི་བར་དུ་རིམ་གྱིས་ཆགས་པ་ཡང་ཕྱི་སྣོད་ཀྱི་འཇིག་རྟེན་ལྟར་ཆགས་ལ། དེ་ཡང་སྦྱང་གཞི་སེམས་ཅན་གྱི་ཁམས་དང་བསྟུན་ནས་སྦྱོང་བྱེད་བསྐྱེད་པའི་རིམ་པ་ཡང་དེ་ལྟར་བསྟན་ཏོ། །དེ་ལ་ལུས་འདེགས་བྱེད་ཀྱི་གཞི་མ་དང་པོ་རླུང་ཡིན་ཏེ། དེས་བྱེད་པའི་ལས་གསུམ་སྟེ། ཐིག་ལེ་ཁ་སྦྱོར་གོང་བུའི་རྣམ་པ་དེ་གོང་ནས་གོང་དུ་སྤོར་བ་དང་། དབུགས་འབྱུང་འཇུག་གནས་གསུམ་གྱི་བྱ་བ་བྱེད་པ་དང་། ལུས་གཡོ་འགུལ་ལྡེག་པའི་བྱ་བ་བྱེད་པའོ། །དེ་དང་མཚུངས་ལྡན་དུ་མེའི་ཁམས་ཆགས་པས་ལས་རྣམ་པ་གསུམ་སྟེ། རྫས་ཁུ་ཁྲག་གི་རྣམ་པ་དེ་རུལ་དུ་མི་སྟེར་བ་དང་། སྟོབས་དང་ནུས་པ་ཡོངས་སུ་སྨིན་པར་བྱེད་པ་དང་། ལུས་ཀྱི་དྲོད་སྐྱེད་ཅིང་མ་ཡི་བཅུད་འདྲེན་པ་དང་ལུས་ཀྱི་ཟུངས་བསྐྱེད་པར་བྱེད་པའོ། །དེ་དང་མཚུངས་ལྡན་དུ་འབྱུང་བ་ཆུའི་ཁམས་ཆགས་པས་ལས་རྣམ་པ་གསུམ་སྟེ། ཁུ་ཁྲག་རྡུལ་ཕྲན་གྱི་རྣམ་པ་དེ་ཕན་ཚུན་འཐོར་དུ་མི་སྟེར་བ་དང་། ལུས་ཀྱི་སྐྱེ་མཆེད་ཕྲ་རགས་སུ་ཆ་སྙོམས་པ་དང་། ཁྲག་དང་ཆུ་སེར་ལ་སོགས་པ་གཤེར་བའི་རྣམ་པ་རྣམས་བསྐྱེད་པའོ། །དེ་དང་མཚུངས་ལྡན་དུ་འབྱུང་བ་སའི་ཁམས་ཆགས་པས་ལས་རྣམ་པ་གསུམ་བྱེད་དེ། སྲ་བས་ཏེ་ལུས་འཁྲང་ཞིང་སྟོབས་ཆེ་བར་བྱེད་པ་དང་། ཤ་རུས་རྐང་སེན་མོ་རགས་པར་བསྐྱེད་ཅིང་མཁྲེགས་པར་བྱེད་པ་དང་། ལུས་ཀྱི་སྐྱེ་མཆེད་སོ་སོའི་རྣམ་པ་འབུར་དུ་དོད་པ་རྒྱས་པར་བྱེད་པའོ། །དེ་ལྟར་ནམ་མཁས་གོ་ཕྱེ་ནས་འབྱུང་བ་བཞིའི་ནུས་པས་ལུས་རིམ་གྱིས་རྫོགས་པར་བྱེད་པ་སྟེ། དེ་ཡང་མེར་མེར་པོ་སྟེ། དེ་ཡང་།
་་་་་འབྱུང་བ་ལྔའི་ས་བོན་འཕེལ་བ་ཟླ་བ་གཅིག་ལ།
མེར་མེར་པོ་ཞོ་ཆགས་འདོད་པ་ལྟ་བུ་ཞག་བདུན། དེ་ནས་ནུར་ནུར་པོ་ཞོ་ཆགས་པ་ལྟ་བུ་ཞག་བདུན། དེ་ནས་ལྟར་ལྟར་པོ་ཞོ་ལེགས་པར་ཆགས་པ་ལྟ་བུ་ཞག་བདུན། དེ་ནས་ཞག་བདུན་ནས་གོར་གོར་པོ་ཞོ་སྲུབས་པ་ལས་མར་བྱུང་བ་ལྟ་བུ་སྟེ། འཁོར་ལོ་བཞི་ལས་
་་་་་དང་པོར་མཉམ་གནས་དང་དུས་གཅིག་ཏུ་
ལྟེ་བ་ཆགས་ཏེ། དེའང་རྣམ་པར་ཤེས་པ་ཡི་གེ་ཨའི་གཟུགས་སུ་གནས་པ་དེས་སྐྱེ་བ་མེད་པ་མཚོན་པ་ཡིན། དེ་ཡང་ལུས་ཅན་ཐམས་ཅད་ཀྱི་ལུས་ལ་སྐྱེ་བ་མེད་པ་མཚོན་པའི་ཡི་གེ་ཨ་སྲོག་གི་ཚུལ་དུ་གནས་ཏེ། ལྟེ་བ་སྤྲུལ་པའི་འཁོར་ལོའི་རྩ་མདུད་གྲུ་གསུམ་ལ། རྩའི་རྒྱལ་པོ་བ་གླང་མིག་ཅེས་བྱ་བ་རི་དྭགས་ཨེ་ན་ཡ་མིག་ལྟ་བུ་དེའི་དབུས་ན་ཡོད། དེ་ཡང་ཕག་མོ་མངོན་པར་འབྱུང་བའི་རྒྱུད་ལས། སྲིད་པ་སྐྱེ་བའི་རིམ་པ་ཡང་། །དང་པོ་ལྟེ་བའི་དབུས་ནས་ཆགས། །དེ་ནས་ལུས་ཀྱང་གྲུབ་པར་བཤད། །བྷ་གའི་རྩ་བདག་དེ་ལས་བྱུང་། །བདེ་ཆེན་དྲོད་ཀྱིས་ཁྱབ་པའོ། །ཞེས་གསུངས་པས་ལྟེ་བ་སྤྲུལ་པའི་འཁོར་ལོ་དེ་ཡུལ་གྱི་དབུས་ཡིན། དེས་ལུས་དང་ཡན་ལག་ཏུ་བསྐྱེད། དེ་ལས་སྐྱེ་བ་མེད་པའི་རྩ་ཨ་ཝ་དྷུ་ཏཱི་བྱུང་། དེ་ལ་བརྟེན་ནས་འོག་དང་སྟེང་གི་འཁོར་ལོ་རྣམས་ཀྱི་ལྟེ་བ་འཆགས་ཏེ། འདི་རྣམས་ལ་ཁྱབ་འཇུག་གི་འཇུག་པ་བཅུ་པ་དང་སྦྱར་ན། གསང་འདུས་རྡོ་རྗེ་ཕྲེང་བ་དང་། དུས་འཁོར་ལས་བཤད་པ། ཉ་དང་རུས་སྦལ་ཕག་རྒོད་དང་། ར་མ་
་་་་་ཨགྣེའི་བུ་ར་མ་ན་དང་། །རྫུ་འཕྲུལ་གྱི་རྒྱལ་པོ་རོ་མ་ཎ་
གཉིས་དང་ནག་པ་དང་། །མིའི་སེང་གེ་མིའུ་ཐུང་དང་། །སངས་རྒྱས་ངང་པ་ཅན་ཏེ་བཅུ། །ཅེས་པ་སྟེ། དེ་ཡང་མངལ་གྱི་ཟླ་བ་གཉིས་སོང་ནས། རྩ་བའི་རླུང་ལྔ། རྩའི་གཙོ་མོ་གསུམ། འཁོར་ལོ་གསུམ་གྱི་ལྟེ་བའི་རྩ་མདུད་རྣམས་ཆགས་ཏེ། གྱེན་རྒྱུ་དང་ཐུར་སེལ་གྱི་རླུང་གིས་སྟེང་འོག་གི་རྩ་གསུམ་པོའི་སྒོ་སེལ་བས་ལུས་ཀྱི་དཀྱིལ་ལྟིར་ལ་མགོ་མཇུག་ཕྲ་བ་སྟེ་རླུང་ལྡང་འཇུག་ལ་བརྟེན་ནས་ཁྱབ་འཇུག་ཉའི་རྣམ་པ་
་་་་་གོར་གོར་བའི་སྐབས་
ཅན་ནོ། །ཟླ་བ་གསུམ་ན་འཁོར་ལོ་བཞིའི་ནང་འདབ་རྣམས་ཆགས་པས་ཡན་ལག་གི་གཞི་ཐིངས་ཏེ། །དཔུང་པ་གཉིས་དང་། བརླ་གཉིས་དང་། སྐྱེས་པ་ཡིན་ན་ཕོ་མཚན་དང་། མགོའི་དབྱིབས་ཅུང་ཟད་ཙམ་འབུར་དུ་དོད་དེ་ཁྱབ་འཇུག་རུས་སྦལ་གྱི་རྣམ་པ་ཅན་
་་་་་འཁྲང་འགྱུར་གྱི་གནས་སྐབས་
ནོ། །དེའི་དུས་སུ་ཕོ་ཐམས་ཅད་རྡོ་རྗེ་ལྟར་སྐེད་ཉག་ཏུ་འཆགས་ལ། མོ་ཐམས་ཅད་དྲིལ་བུ་ལྟར་ཁོག་སྟོང་དུ་འཆགས་ཏེ་དེ་ནི་ཐུགས་ཕྱག་མཚན་ལས་མངོན་པར་བྱང་ཆུབ་པའོ། །དེ་ནས་ཟླ་བ་བཞི་ན་ཡན་ལག་གི་རླུང་ལྔ་སྲོག་འཛིན་ལ་བརྟེན་ཏེ་འཆགས་པས་ཐོག་མར་དཔུང་པ་གཉིས་དང་མིག་གཉིས་འབྱུང་ངོ་། །ལུས་སྨད་ཕྲ་ཞིང་སྟོད་རྒྱས་ལ་མགོ་བོ་ཅུང་ཟད་མཐོ་ཞིང་མི་གསལ་བར་སྣང་བ་ཁྱབ་འཇུག་ཕག་པའི་རྣམ་པ་ཅན་ནོ། །ཟླ་བ་ལྔ་ན་རུས་པ་སུམ་བརྒྱ་དྲུག་ཅུ་དང་། དེའི་ཚིགས་དང་དེ་སྙེད་ཀྱི་གཞི་ཆགས་པས། ལག་པ་གཉིས་དང་རྐང་པ་གཉིས་དང་མགོ་བོའི་དབྱིབས་དོད་པར་འགྱུར་ཏེ་ར་མ་གཉིས་ཀྱི་རྣམ་པ་ཅན་
་་་་་འདི་མན་ཆད་ཟླ་བའི་ཐབས་སུ་མི་འགྲོ་
ནོ། །ཟླ་བ་དྲུག་པ་ན་ཤ་དང་ལྤགས་པ་དང་དབང་པོ་
་་་་་ཡན་ལག་གི་རླུང་ལྔ་རྫོགས་པས་
ལྔའི་མཚན་མ་དོད་པར་འགྱུར་ཏེ་ནག་པའི་རྣམ་པ་ཅན་ནོ། །ཟླ་བ་བདུན་ན་སྨིན་མ་དང་སྐྲ་དང་བ་སྤུའི་གཞི་མ་ཆགས་སོ། །མགོ་བོ་སེང་གེ་ལྟར་རྫོགས་པས་མིའི་སེང་གེའི་རྣམ་པ་ཅན་ནོ། །ཟླ་བ་བརྒྱད་ན་ཕོ་མོའི་
་་་་་འདི་མན་ཆད་མཚན་མི་འགྱུར་
དབང་པོ་གསལ་བར་དོད་དོ། །གཞན་ཡང་སྐྲའི་མདོག་ནག་པ་དང་སེན་མོ་སྔོ་བ་ཚུན་ཆད་གསལ་ཏེ། དབང་པོ་དང་ཡན་ལག་དང་ཉིང་ལག་གི་བྱེ་བྲག་ཕྱེད་པས་མིའུ་ཐུང་གི་རྣམ་པ་ཅན་ནོ། །ཟླ་བ་དགུ་ན་ལུས་ཟུངས་བདུན་རྫོགས་ཏེ་སྐྱེ་མཆེད་ཡོངས་སུ་རྫོགས་པས་མངལ་ནས་འབྱུང་འདོད་པ་སྟེ་ངང་པའི་རྣམ་པ་ཅན་ནོ། །
་་་་་ལྕེ་ཕུགས་སུ་བཟློག དེའི་ཐོག་ནས་ལྕེ་ཆུང་བཟློག་སྟེ། རླུང་ཕྱིར་མི་རྒྱུ་ནང་དུ་རྒྱུ་བས་ལུས་བསྐྱེད་པའོ། །རླུང་འཆི་མེད་གྲུབ་པའི་གནད་ཀྱང་དེ་ཡིན།
ཟླ་བ་བཅུ་ན་ལུས་ཐམས་ཅད་རྫོགས་ཏེ་བདེ་བར་བཙའ་བ་ནི་ས་བཅུ་རྫོགས་པའི་སངས་རྒྱས་ཀྱི་རྣམ་པ་ཅན་ནོ། །དེ་ལ་མངལ་གྱི་ཟླ་བ་གཉིས་སོང་བ་ནས་ཞག་རེ་ལ་རྩ་འཕེལ་བར་འགྱུར་བས། ཟླ་བ་བཅུ་གཉིས་ན་རྩ་སྟོང་ཕྲག་བདུན་ཅུ་རྩ་གཉིས་རྫོགས་པར་འགྱུར